Winter is halfpad | Sharoney
Winter is halfpad
Daar is Junie ook ou verby !! Die jaar het sy halfpad merk gehaal op 21/22 Junie met die draai van die son en die langste nag en kortste dag, maar dit keer nie die koue nie. Ek kry nog baie koud en is elke dag dankbaar dat ek 'n warm bed het en 'n dak oor my kop het
Ek het in Junie vir die eerste keer in Hartebeespoort opgetree. Dit was 'n groot voorreg om by die Nederduits Hervormde Kerk Hartebeespoort se bazaar te kon optree... die koektafels was my gunstelling.
Ek het ook lekker gaan kuier by die Breakfast Show op LekkerFM saam met 'n groot gees in die radio bedryf, Anton Olwage, wat toevallig ook in Springs woonagtig is. Dit w
as ook sommer lekker om Simone te ontmoet. Ek maak elke dag soveel nuwe vriende! Die lewe is mooi
Junie het ook nog 'n verjaardag vir Monique Smuts ingehou, Monique ly aan spierdistrofie , maar die dapper meisie laat haar nie deur siekte of mense se kyke onderkry nie.... 'n les om te leer by haar ... moet nooit moedeloos raak nie
Ek het ook die geleentheid gekry om vir 'n #Prinses te kon sing op haar verjaardag ... sommer by haar skool se kermis. Jou Parys "cupcakes" was die lekkerste Chante Gouws